Απόστολος Κατσιφάρας

Ο Απόστολος Κατσιφάρας (Καλέντζι Αχαΐας, 1959) είναι Έλληνας πολιτικός. Έχει διατελέσει βουλευτής, υφυπουργός Δικαιοσύνης και περιφερειάρχης Δυτικής Ελλάδος, ενώ ήταν επικεφαλής της μείζονος αντιπολίτευσης στο Περιφερειακό Συμβούλιο της Περιφέρειας Δυτικής Ελλάδος μέχρι τις 31/12/2023. 

Βιογραφία
Γεννήθηκε το 1959 στο Καλέντζι Αχαΐας και είναι ανιψιός του Γιώργου Κατσιφάρα, υπουργού των κυβερνήσεων του Ανδρέα Παπανδρέου.  

Αποφοίτησε από το λύκειο Ερυμάνθειας και εν συνεχεία σπούδασε Διοίκηση και Οικονομία στο ΤΕΙ Πάτρας. Υπήρξε στέλεχος του Ελληνικού Οργανισμού Τουρισμού (E.O.T.) από το 1981 έως και το 2004.Περιφέρεια Δυτικής Ελλάδας , eklogika.grthumb|250px|Ο Απόστολος Κατσιφάρας το 2011 στην τελετή αφής της Ολυμπιακής φλόγας στην Πάτρα|εναλλ.=|αριστεράΠαράλληλα ασχολήθηκε με την τοπική αυτοδιοίκηση και εξελέγη νομαρχιακός σύμβουλος Αχαΐας το 1994, 1998 και 2002. 

Το 2004 έθεσε υποψηφιότητα για τις βουλευτικές εκλογές με την υποστήριξη του ΠΑ.ΣΟ.Κ., στις οποίες και εξελέγη. Επανεξελέγη το 2007 και 2009Γενική Γραμματεία Κυβέρνησης - Κυβέρνηση Παπανδρέου .. Στην κυβέρνηση του Γιώργου Παπανδρέου διορίστηκε υφυπουργός Δικαιοσύνης, Διαφάνειας και Ανθρωπίνων Δικαιωμάτων τον Οκτώβριο του 2009, θέση από την οποία παραιτήθηκε τον Σεπτέμβριο του 2010 για να διεκδικήσει τη θέση του περιφερειάρχη Δυτικής ΕλλάδοςΒιογραφικό Απ. Κατσιφάρα, από την επίσημη ιστοσελίδα του Απόστολου Κατσιφάρα.. 

Στις περιφερειακές εκλογές το Νοέμβρη του 2010 εξελέγη από τον πρώτο γύρο περιφερειάρχης Δυτικής Ελλάδος με την υποστήριξη του ΠΑ.ΣΟ.Κ. 

Στις περιφερειακές εκλογές του Μαΐου 2014 επανεξελέγη περιφερειάρχης Δυτικής Ελλάδος στο δεύτερο γύρο επικρατώντας του Ανδρέα ΚατσανιώτηΤα αποτελέσματα στις Περιφέρειες και σε μεγάλους Δήμους, Ριζοσπάστης, 26-5-2014.. Στις περιφερειακές εκλογές του 2019 τον διαδέχθηκε στη θέση του περιφερειάρχη Δυτικής Ελλάδας ο Νεκτάριος ΦαρμάκηςΥπουργείο Εσωτερικών, εκλογικά αποτελέσματα 2019 ..

Είναι νυμφευμένος με τη Ρούλα Καραγιάννη και έχει αποκτήσει δύο παιδιά, την Μελίνα-Αμαλία και τον Γιάννη.

Παραπομπές

 Πηγές 
 Θεόδωρος Ηλ. Λουλούδης, ΠΑΣΟΚ Αχαΐας. Μια διαδρομή 40 χρόνων, 1974-2014, Αχαϊκή Βιβλιοθήκη, Εκδόσεις Πελοπόννησος, Πάτρα 2014. ISBN 978-618-81328-4-9.

Κατηγορία:Βουλευτές Αχαΐας
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες υφυπουργοί Δικαιοσύνης, Διαφάνειας και Ανθρωπίνων Δικαιωμάτων
Κατηγορία:Έλληνες περιφερειάρχες
Κατηγορία:Περιφερειακοί Σύμβουλοι ανά την Ελλάδα